ai4bharat/Pralekha huggingface dataset:
وزارت دفاع
فرسٹ ٹریننگ اسکواڈرن کا دورہ جدہ، سعودی عرب
فرسٹ ٹریننگ اسکواڈرن کے بحری جہاز بیرون ملک اپنی پانچ ملکی تعیناتی کے حصے کے طور پر جدہ، سعودی عرب کے دورے پر ہیں۔ فرسٹ ٹریننگ اسکواڈرن کے اعلیٰ افسر کیپٹن آفتاب احمد خان نے فرسٹ ٹریننگ اسکواڈرن کے جہازوں کے کمان داران کے ہمراہ رائل سعودی نیول فورسیز کے مغربی فلیٹ کمانڈر ریئر ایڈمرل یحییٰ بن محمد العسیری سے ملاقات کی۔ دونوں ممالک کے درمیان اس ملاقات میں دوطرفہ بحری تعاون اور تربیتی اقدامات کے امور پر تبادلہ خیال کیا گیا۔ اس دورے میں ان بحری جہازوں کے ذمہ داران، سعودی عرب کی رائل نیوی کے افسران اور دیگر معززین کے ساتھ بات چیت کریں گے۔ علاوہ تربیتی تبادلے میں بھی کئے جائیں گے۔
نائب صدر جمہوریہ ہند کا سکریٹریٹ
بھارت کو ہمیشہ قومی سلامتی کے خطرات سے ہوشیار رہنا چاہئے:نائب صدر جمہوریہ
ہمیں ہمیشہ دفاعی تیاری کو سب سے اوپر رکھنا چاہئے
نئی دہلی،29؍ اگست، نائب صدر جمہوریہ ہند جناب ایم وینکیا نائیڈو نے کہا ہے کہ بھارت کو ہمیشہ قومی سلامتی کے خطرات کی طرف سے ہوشیار رہنا چاہئے۔ کیونکہ ملک تیزی سے فروغ پاتی ہوئی معیشت کے ساتھ ترقی کی جانب تیزی سے آگے بڑھ رہا ہے۔
اس بات کو اجاگر کرتے ہوئے فروغ اور ترقی کے لئے ایک محفوظ اور سلامتی والا ماحول بنیادی شرط ہے، انہوں نے کہا کہ ہمیں اپنی دفاعی تیاری کو ہمیشہ سب سے اوپر رکھنا چاہئے۔
آندھرا پردیش کے وشاکھا پٹنم میں سوسائٹی فار ایپلائڈ مائیکروویو الیکٹرانکس انجینئرنگ اینڈ ریسرچ ، سمیر کی الیکٹرو میگنیٹک پلس  اور ای ایم آئی تنصیبات کا دورہ کرنے کے بعد تقریر کرتے ہوئے نائب صدر جمہوریہ نے ای ایم پی کی ٹیکنالوجی اور اہم بنیادی ڈھانچے کے نظام میں رکاوٹ ڈالنے ، اس میں کمی پیدا کرنے اور تباہ کرنے کی صلاحیت کا حوالہ دیا۔
جناب نائیڈو نے کہا کہ انسانی ہاتھوں کا بنایا ہوا یا قدرتی ای ایم پی وسیع جغرافیائی علاقوں پر اثر انداز ہوسکتی ہے اور ملک کی سلامتی اور اقتصادی خوش حالی کے لئے اہم عناصر میں رکاوٹ ڈال سکتی ہے اور عالمی تجارت اور استحکام پر منفی اثر ڈال سکتی ہے۔ جناب نائیڈو نے اس بات پر زور دیا کہ ملک مستقبل کے دفاعی نظام تیار کرے اور ای ایم پی کو روکنے والے بنیادی ڈھانچے قائم کرے تاکہ الیکٹرو میگنیٹک پلس  کے حملے خطرات سے بچا جاسکے۔
جناب وینکیا نائیڈو نے کہا کہ سمیر اپنے ای ایم آئی ، ای ایم سی اور ای ایم پی کے شعبوں میں اپنے وسیع تجربات کے ساتھ اپنی مہارت کو دفاعی خدمات ، تعلیمی اداروں، سرکاری اور پرائیویٹ صنعتوں کے فائدے کے لئے استعمال کرسکتی ہے۔
نائب صدرجمہوریہ نے ریڈیو فریکوئنسی ؍ مائیکروویو ، الیکٹرو میگنیٹک انٹر فرینس، کمپیٹبلٹی اور پلس  ، ملی میٹر ویو ٹیکنالوجی، مواصلات اور دیگر شعبوں میں سمیر کی اہم تحقیق کے لئے اس کی ستائش کی۔
جناب نائیڈو نے کہا کہ سائنس اور ٹیکنالوجی میں جدت اور اختراعات ملک کے آگے بڑھنے کے لئے بہت بڑی اہمیت کی حامل ہیں، جن میں شمولیت والے اور پائیدار ترقی کی راہ کے لئے تیزی سے اضافہ ہوسکتا ہے۔
آندھرا پردیش کے سرکاری تیلگو زبان کے دن کا حوالہ دیتے ہوئے نائب صدر جمہوریہ نے لوگوں پر زور دیا کہ وہ اپنی مادری زبان یا آبائی زبانوں کو برقرار رکھنے ، ان کے تحفظ اور فروغ کے لئے کام کریں۔ انہوں نے مشورہ دیا کہ پرائمری سطح تک تعلیم مقامی زبان میں دی جاسکتی ہے اور انہوں نے مشورہ دیا کہ ریاستی حکومتوں کو اپنے تمام احکامات اور مواصلات مقامی زبانوں میں ہی جاری کرنا چاہئے۔
دفعہ- 370 کی منسوخی کا حوالہ دیتے ہوئے انہوں نے کہا کہ یہ فیصلہ صرف ایک داخلی انتظامی بندوبست سے متعلق ہے۔
اس بات پر زور دیتے ہوئے کہ بھارت ایک امن پسند ملک ہے اور جنگ کا خواہش مند نہیں ہے۔ انہوں نے کہا کہ ہم کسی کو اپنے داخلی امور میں مداخلت کی اجازت نہیں دیں گے۔ انہوں نے مزید کہا کہ اگر کسی نے بھارت کے اندرونی معاملات میں مداخلت کی کوشش کی تو ہم اسے بھر پور جواب دیں گے۔
اس موقع پر آندھرا پردیش کے سیاحت ، کلچر اور نوجوانوں کی ترقی کے وزیر جناب متم سیتی سری نواس راؤ ، سمیر کے ڈائریکٹر جنرل ڈاکٹر سلبھا رانا ڈے، پروگرام ڈائریکٹر ڈاکٹر بی سباراؤ اور بھارتی بحریہ کے عہد یدار موجود تھے۔
۔۔۔۔۔۔۔۔۔۔۔۔۔۔۔

U-3927
(Visitor Counter : 107
وزیراعظم کا دفتر
وزیراعظم نے جناب لاڈو کشور سوائن کے انتقال پر تعزیت کا اظہار کیا
نئی دہلی، 6 فروری 2019/وزیراعظم جناب نریند مودی نے جناب لاڈو کشور سوائن کے انتقال پر تعزیت کا اظہار کیا ہے۔
وزیراعظم نے کہا کہ ‘‘اڈیشہ کی آسکا سیٹ سے لوک سبھا کے پارلیمنٹ ممبر جناب لاڈو کشور سوائن جی کے انتقال سے بہت صدمہ ہوا ہے۔ معاشرہ کے تئیں اپنی قیمتی خدمات کی وجہ سے انہیں یاد رکھا جائے گا۔ دیہی ترقی کے لئے ان کا کام قابل تعریف تھا۔ ان کے بیٹے نچیکیٹا سے بات کی اور تعزیت کا اظہار کیا’’۔
۔۔۔۔۔۔۔۔۔۔۔
م ن ۔ ج ۔ ج۔
U- 719
(Visitor Counter : 49
کامرس اور صنعت کی وزارتہ
معیاری بنیادی ڈھانچے کے بارے میں بین الاقوامی کانفرنس سے کامرس اور صنعت کے وزیر کا خطاب
اچھی مصنوعات تیار کرنے میں معیار پرزور
بھارت ، بنیادی ڈھانچے میں بڑے پیمانے پرسرمایہ کاری کی منزل : پیوش گوئل
نئیدہلی09 جولائی ۔کامرس اور صنعت نیزریلوے کے مرکزی وزیر جناب پیوش گوئل نے معیار پر زوردینے کی ضرو رت کو اجاگر کیا ہے تاکہ بھارت کو اس کی بہترین مصنوعات کے لئے تسلیم کیا جاسکے ۔نئی دہلی میں صاف اور دیر پاترقی کے لئے معیاری بنیادی ڈھانچے کے معاملے میں انجنئرنگ خدمات کے تعلق سے ایک بین الاقوامی کانفرنس سے خطاب کرتے ہوئے جناب گوئل نے امید ظاہر کی کہ بھارت کو پوری دنیا میں نہ صرف اس کی نسبتاََ مسابقتی کم لاگت کے لئے پہچانا جائے گا بلکہ اس کی بہترین مصنوعات اور خدمات کے اعلیٰ معیار کے لئے بھی جانا جائے گا۔ انہوں نے کہا کہ تجارت کی دوطرفہ توسیع کے امکانات ہیں ۔ ایک طرف تو برآمدات کے اچھے امکانات ہیں اور دوسری طرف انجنئرنگ ٹکنالوجی کو بھارت میں لانے کے بڑے امکانات موجود ہیں ۔
کامرس کے وزیر نے کہا کہ وزیر خزانہ نے 20-2019 کے بجٹ میں بھارت میں اگلے پانچ برسوں میں ایک لاکھ کروڑ روپے کی سرمایہ کاری سے بنیادی ڈھانچے کی توسیع کا نقشہ راہ پیش کیا ہے ۔ انہوں نے کہا کہ اگلے دس بارہ برسوں میں ریلوے کی توسیع اورترقی کے لئے پچاس لاکھ کروڑ روپے کی سرمایہ کاری تجویز کی گئی ہے۔ وزیر موصوف نے کہا کہ اس ویژن سے صاف ظاہر ہوتا ہے کہ بھارت بنیادی ڈھانچے میں بڑے پیمانے پر سرمایہ کاری کی منزل کی حیثیت رکھتا ہے۔
جناب پیوش گوئل نے یہ بھی کہا کہ بھارت شمسی توانائی کی پیداوار میں سب سے زیادہ تیزی سے ترقی کرنے والا ملک بن گیا ہے۔ انہوں نے بتایا کہ پچھلے پانچ برسوں میں شمسی توانائی کی درج شدہ صلاحیت میں 1200 فیصد کا اضافہ حاصل کیا گیا ہے ۔بھارت ایل ای ڈی بلب استعمال کرنے والا بھی سب سے بڑا ملک بن گیا ہے ،جس کی وجہ ٹکنالوجی میں بہتری اور بلبوں کی تیاری میں آنے والے خرچ کی کمی ہے ۔جناب پیوش گوئل نے اس سال کے بجٹ میں بجلی سے چلنے والی موٹر گاڑیوں کے لئے مجوزہ ترغیبات کا بھی ذکر کیا اور امید ظاہر کی کہ بھارت ٹووھیلرس ،تھری وھیلر س اور فوروھیلرس کی تیاری میں دنیا کی قیادت کرے گا۔
کامرس اور صنعت کے وزیر نے مطلع کیا کہ سیلنڈروں کے ذریعہ جن مکانوں تک ایل پی جی کی پہنچ ہے ، ان کی تعداد تقریباََ دوگنی ہوگئی ہے ۔ انہوں نے جس طریق کار پر صارفین کو بجلی اور گیس فراہم کی جاتی ہے ، اسے جدید بنانےکی ضرورت کو اجاگر کیا تاکہ شہریوں کی توانائی کی ضرورتوں کو پورا کیا جاسکے ۔جناب پیوش گوئل نے شہری مرکزوں میں نقصانات کو کم کرکے اور سپلائی کی لاگت میں کمی کرکے تمام مکانوں کو پائپ گیس کی فراہمی کی غرض سے ایک نیشنل گیس گرڈ کی ضرورت پر زوردیا ۔
م ن ۔ج ۔رم
U-2948
(Visitor Counter : 36
خواتین اور بچوں کی ترقیات کی وزارت
خواتین میں ڈجیٹل خواندگی
نئی دہلی09 اگست2021: الیکٹرونکس اور اطلاعاتی ٹکنالوجی کی وزارت ، حکومت ہند ، ‘‘ڈجیٹل انڈیا پروگرام ’’ کے تحت پردھان منتری گرامین ڈجیٹل ساکشرتا ابھیان  کے عنوان کے تحت ایک اسکیم پر عمل درآمد کررہی ہےتاکہ 31 مارچ 2022 تک 6 کروڑدیہی کنبوں  کا احاطہ کرکے دیہی بھارت میں ڈجیٹل خواندگی کو متعارف کرایا جاسکے جغرافیائی اعتبار سے مساویا نہ رسائی کو یقینی بنانے کے مقصد سے ملک بھر کی 250000 گرام پنچایتوں میں سے ہر ایک پنچایت میں اوسطاََ 300-200 امیدوار وں کا اندراج کرنے کی گنجائش ہے۔ اس اسکیم کا مقصد ڈجیٹل تقسیم کو ختم کرنا ہے ۔خاص طور پر درج فہرست ذاتوں  در ج فہرست قبائل  غریب سے نیچے کی سطح پر زندگی گزارنے والےافراد جیسے معاشرے کے غیر اہم طبقات سمیت دیہی آبادی کو نشان زد کرکے یہ کام انجام دینا ہے۔ڈجیٹل طورپر خواندہ افراد ، کمپیوٹر س کا استعمال کرسکتے ہیں ۔ ڈجیٹل آلات تک رسائی حاصل کرسکتے ہیں۔  ای-میل بھیج سکتے ہیں اور موصول کرسکتے ہیں۔ انٹرنیٹ پر مطالعہ کرسکتے ہیں، سرکاری خدمات تک رسائی حاصل کرسکتے ہیں، معلومات حاصل کرنے کے لئے نیٹ کا استعمال کرسکتے ہیں، نقدی کے بغیر لین دین کرسکتے ہیں اور اس طرح قومی کی تعمیر کے عمل میں سرگرم طور پر شرکت کرنے کے لئے اطلاعاتی ٹکنالوجی آئی ٹی کا استعمال کرسکتے ہیں۔
02 اگست 2021 تک تقریباََ 5.01 کروڑ مستفیدین کے نام فہرست میں شامل کئے گئے ہیں اور 4.21 کروڑلوگوں کو پی ایم جی ڈی آئی ایس ایچ اے کے تحت تربیت فراہم کی گئی ہے۔ ابھی تک 2.59 کروکڑخواتین مستفیدین کا اندراج کیا جاچکا ہے جو کہ مجموعی طو رپر اندراج کئے گئے لوگو ں کا 52 فیصد ہے۔ درج بالا میں سے 1.78 کروڑ خاتون مستفیدین کو اسکیم کے تحت توثیق کی گئی ہے،جو کہ پی ایم جی ڈی آئی ایس ایچ اے کے تحت کل توثیق شدہ مستفیدین کا 54فیصد ہے۔اس کے علاوہ وزارت تعلیم کا اعلیٰ تعلیم کا محکمہ ، اطلاعاتی ومواصلاتی ٹکنالوجی  اسکیم ، سوویم  سوویم پربھا ،قومی ڈجیٹل لائبریری ،ورچوئل لیب ، ای- پینترا ، نیٹ وغیرہ کے ذریعہ تعلیم سے متعلق قومی مشن کا اہتمام کررہا ہے تاکہ ملک بھر کے طلبا کے لئے ای۔لرننگ کے ذریعہ معیاری تعلیم کو یقینی بنایا جاسکے ۔
خواتین اور بچوں کی مرکزی وزیر محترمہ اسمرتی زوبین ایرانی نے آج لوک سبھا میں ایک تحریری جواب میں یہ جانکاری دی ۔
شہری ہوابازی کی وزارت
اتراکھنڈ میں پون ہنس کی پہلی اڑان ۔ آرسی ایس خدمت کا افتتاح
ابھی تک مصروف عمل میں آئے 274اڑان روٹ
نئی دہلی ،30جولائی :شہری ہوابازی کے ریاستی وزیر جناب ہردیپ سنگھ پوری نے کہاکہ وزیراعظم جناب نریندرمودی کے ذریعہ اپریل ،2017میں شملہ سے دہلی کے لئے پہلی اڑان  خدمت کو ہرجھنڈی دکھانے کے بعد ابھی تک 45ہوائی اڈوں اور3ہیلی پورٹس کو جوڑنے والے 274اڑان روٹس مصروف عمل میں آچکے ہیں ۔ آج اڑان ۔ آرسی ایس منصوبے کے تحت اتراکھنڈ میں پون ہنس کے ذریعہ پہلی ہیلی کاپٹرخدمات کے افتتاح کے موقع پر جناب پوری نے کہاکہ ہیلی خدمات کی شروعات اوران نئے روٹوں کے کھلنے سے ریاست کے لوگ زیادہ نزدیک آئیں گے اور علاقے میں سیاحت کو فروغ حاصل ہوگا۔
اس خدمت سے دہرہ دون ، نئی ٹہرہ ، شری نگر ، گوچرکے درمیان رابطہ متعین ہوگا۔ نئی دہلی میں ورچوولی ہری جھنڈی دکھانے کے موقع پر جناب پردیس سنگھ کھرولہ ، ایم اوسی اے کی سکریٹری ، محترمہ اوشاپاری ، ایم اوسی اے کے جوائنٹ سکریٹری سنجیورزدان ، سی ایم ڈی ، پون ہنس لمیٹڈ موجودرہے ۔ اسی وقت اتراکھنڈکے وزیراعلیٰ جناب ترویندرسنگھ راوت کے ذریعہ روٹ کا افتتاح کیاگیا۔
نئی ہیلی خدمت کی شرعات سے اتراکھنڈ میں پہاڑی علاقوں کے درمیان ہوائی رابطے میں اضافے ہوگا اور اوسط سفروقت گھٹ کر 25-20منٹ رہ جائے گا۔ اس سے چاردھام مسافروں کے لئے بھی سفرآسان ہوجائے گا۔ پون ہنس لمیٹڈ کی جانے سے اس روٹ پرہفتے میں تین روز ہیلی کاپٹرخدمات عمل میں آئے گی ۔ عام لوگوں کے لئے کرایوں کو کفایتی بنائے رکھنے کے لئے اڑان منصوبے کے تحت آپریٹروں اور مسافروں دونوں ہی وایابلیٹی گیپ فنڈنگ  فراہم کرائی گئی ہے ۔ اس ترتیب میں ، اس روٹ کے لئے کرایہ ،2900روپے فی سیٹ طے کیاگیاہے ۔ ایم اوسی اے نے اڑان کے نیلامی عمل کے تحت دہرہ دون ،۔نئی ٹہری، شری نگر۔ گوچرروٹ پون ہنس لمیٹڈ کو تقسیم کیاگیاہے ۔
پون ہنس کے ذریعہ جلد ہی دہرہ دون سے پنت نگر، نینی تال ، الموڑا ، پتھوراگڑھ اور دہرہ دون سے مسوری کو جوڑنے والے دودیگر نیٹ ورکس پر ساتھ عملی کام شروع کردی جائے گی ۔
جناب ہردیپ سنگھ پوری نے اس کے لئے وزیراعلیٰ جناب ترویندرسنگھ راوت اور اتراکھنڈ کے لوگوں کو مبارکباد پیش کی ۔ انھوں نے کہا کہ اس شروعات کے ساتھ ہم نئی ٹہری اور شری نگر سے 6نئے روٹ اور2 ہیلی پورٹس جوڑنے جارہے ہیں ۔
اڑان کے تین مرحلے پہلے ہی مکمل کرلئے گئے ہیں اور ابھی تک 19ریاستوں اور 2مرکز کے زیرانتظام علاقوں میں اڑان خدمات سے تقریبا50لاکھ مسافرسفرکرچکے ہیں ۔ اڑان کے چوتھے مرحلے میں ابھی بھی کام چل رہاہے ۔ یہ منصوبہ عزت مآب وزیراعظم جناب نریندرمودی کے خواب کو شرمندہ تعبیرکرنے اورمثالی جملہ ‘‘سب اڑیں ، سب جڑیں ’’ کے مقصد کو پوراکرنے کے مترادف ہے ۔
وزارت خزانہ
انکم ٹیکس محکمے میں تمل ناڈو میں تلاشی کی کارروائی انجام دی
انکم ٹیکس محکمہ نے 28 اکتوبر 2020 کو تعلیمی ادارے چلانے والے گروپ اور سول ٹھیکداروں سمیت ان کے ساتھیوں کے 22 احاطوں پر کویمبٹور،ایرروڈ، چنئی، نمکل میں تلاشی کی کارروائی انجام دی۔ تلاشی کی کارروائی طلباسے حاصل کی گئی فیس کی معلومات کی بنیاد پر کی گئی ہے، جسے باضابطہ کھاتوں میں نہیں دکھایا گیا ہے۔
تلاشی کے دوران ملے ثبوتوں سے پتہ چلتاہے کہ محصول کی گئی کم دکھانے سے متعلق الزامات درست ہیں اور غیر حساب کتاب والی رسیدوں کی رقم ٹرسٹیوں کے ذاتی کھاتوں میں پہنچائی گئی ہے اور اسے ایک کمپنی کے ذریعہ زمین جائیداد میں لگایا گیا ہے۔کمپنی کے دوسرے حصہ داروں جسےتریپورہ کے ایک آرٹی کیٹ اور ٹیکسائیل کے ایک کاروباری کی بھی تلاشی لی گئی۔تلاشی کے دوران ضبط کئے گئے الیکٹروانک آلات کی جانچ کی جارہی ہے۔
نمکل کے سول ٹھیکدار کےیہاں تلاشی کے دوران مزدوری، سامان کی خریداری وغیرہ کے لئے فرضی اخراجات دکھائے گئے ہیں۔
ان تلاشی کی کارروائی سے تقریباً ایک سو پچاس کروڑ روپے کی ادائیگی اور بغیر حساب کتاب والی سرمایہ کاری کی نشاندہی کی گئی ہے۔اس کے علاوہ پانچ کروڑ روپے نقد برآمد کئے گئے ہیں۔ ابھی کچھ لوکلرز کی جانچ کی جارہی ہے۔مزید کارروائی ابھی جاری ہے۔
وزارت دفاع
کووڈ – 19 کی روک تھام کے لیے کوور آل بنانے والی کمپنیوں کے لیے کپڑے کی جانچ کی غرض سے اتر پردیش اور تمل ناڈو میں ای ایف بی کار خانوں میں این اے بی ایل سے اجازت حاصل کی
نئی دہلی، 11 اپریل 2020 / اہم تازہ ترین واقعات میں ہتھیار بنانے والی فیکٹری کے بورڈ  کے دو کارخانوں ، اتر پردیش میں کانپور کے چھوٹے ہتھیاروں کے کارخانے  اور تمل ناڈو میں اودی میں بھاڑی گاڑیوں کی فیکٹری  نے وابستگی اختیار کر لی ہے۔ ان دونوں کارخانوں کو یہ وابستگی آج خون کی جانچ کے لیے ٹیسٹنگ اور کیلیبریشن کے متعلقہ نیشنل ایکریڈائزیشن بورڈ  نے تجویز کی ہے۔ جانچ کے اس ساز و سامان کو ان کارخانوں نے تیار کیا ہے جو اے ایس ٹی ایم ایف 1670:2003 اور آئی ایس او 16603:2004 کے معیارات پر تیا ر کیا ہے۔ یہ سامان بہت سی ہتھیار فیکٹریوں نے 15 دن کی ریکارد مدت کے اندر اندر مقابلہ جاتی طریقے سے مشن کے انداز میں تیار کیا ہے۔ جانچ کا بنیادی اصول یہ ہے کہ کپڑے کو کھلی جگہ میں لایا جائے اور مخصوص مدت کے لیے مختلف سطحوں پر دباؤ میں مصنوعی خون کے لیے کوور آل بنانے کے لیے خام مال کے طور پر استعمال کیا جائے۔ یہ جانچ بڑے پیمانے پر کوور آل بنانے کے لیے لازمی طور پر درکار ہوتی ہے جسے پورے ملک میں بڑے پیمانے پر صحت کارکن اور وہ لوگ استعمال کرتے ہیں جو کورونا وائرس یا کووڈ – 19 سےمتاثرہ مریضوں کے قریب ترین رابطے میں رہتے ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1635
(Visitor Counter : 109
امور داخلہ کی وزارت
مرکز کے زیر انتظام علاقوں میں خالی عہدے
وزیر مملکت برائے امورِ داخلہ، جناب نتیانند رائے نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
حکومت نے مرکز کے زیر انتظام علاقے ، جموں و کشمیر اور لداخ میں تمام خالی عہدوں کو بھرنے کے لیے اگست 2019 سے ہی کئی قدم اٹھائے ہیں۔ ان میں سے کچھ قدم درج ذیل ہیں:
اے۔ مرکز کے زیر انتظام علاقہ جموں و کشمیر میں
- حکومت نے شفاف طریقے سے تقرری کی مہم شروع کی ہے، جس کے لیے سریع الحرکت تقرری کمیٹی  بنائی گئی تاکہ مرکز کے زیر انتظام علاقہ جموں و کشمیر  میں گزیٹیڈ، نان گزیٹیڈ اور کلاس 4 کے عہدوں کی نشاندہی کی جا سکے اور تقرری کے عمل کو تیز کیا جا سکے۔
- لہٰذا، مرکز کے زیر انتظام علاقہ جموں و کشمیر کے مختلف محکموں میں 26330 عہدوں کی نشاندہی کی گئی اور ان پر تقرری کا عمل شروع کیا گیا ہے۔ فی الحال، 11324 گزیٹیڈ، نان گزیٹیڈ اور کلاس 4 کے عہدوں کے لیے انتخاب کی کارروائی مکمل ہو چکی ہے۔
بی۔ مرکز کے زیر انتظام علاقہ لداخ میں
مرکز کے زیر انتظام علاقہ لداخ کی انتظامیہ نے خالی عہدوں کو بھرنے کے لیے ضروری اقدامات کیے ہیں۔ ان میں سے کچھ اقدام درج ذیل ہیں:
- 613 ڈسٹرکٹ کیڈر کے عہدے بھرے جا چکے ہیں۔
- لداخ پولیس کے 293 خالی عہدوں کے لیے اشتہارات دیے جا چکے ہیں۔
- لداخ کے امیدواروں کے لیے جے کے بینک میں 45 خالی عہدوں کے لیے اشتہار دیے گئے ہیں۔
- اس کے علاوہ مرکز کے زیر انتظام علاقہ کی انتظامیہ نے یو ٹی/ڈویژنل کیڈر کے عہدوں پر تقرری کے لیے اسٹاف سلیکشن کمیشن  کے ساتھ معاہدہ کیا ہے۔ لہٰذا، یوٹی/ڈویژنل کیڈر کے 829 خالی عہدے ایس ایس سی کے حوالے کیے گئے ہیں۔ ڈسٹرکٹ کیڈر کے خالی عہدوں کو پُر کرنے کے لیے، لداخ آٹونومس ہل ڈیولپمنٹ کونسل  قانون کے تحت ڈسٹرکٹ اسٹاف سلیکشن بورڈ پہلے سے ہی قائم ہے۔ تمام متعلقہ حکام کو ہدایت دی گئی ہے کہ وہ براہ راست تقرری کے لیے خالی عہدوں کی تفصیلات متعلقہ تقرری ایجنسیوں کو بھیجیں۔
کابینہ
کابینہ نے، قابل قبول گارنٹی کی حد میں اضافے کے لئے ایمرجنسی کریڈٹ لائن گارنٹی اسکیم کے فنڈ میں اضافے کو منظوری دی
اس سے مہمان نوا زی اور متعلقہ شعبوں کو فروغ ملے گا
ای سی ایل جی ایس کے تحت تقریباََ 3.67 لاکھ کروڑ روپے کے قرض منظور کئے گئے
وزیر اعظم جناب نریندر مودی کی صدارت میں مرکزی کابینہ نے ایمرجنسی کریڈٹ لائن گارنٹی اسکیم کی حد کو 50000 کروڑروپے کا اضافہ کرتے ہوئے 4.5 لاکھ کروڑروپے سے بڑھاکر 5 لاکھ کروڑروپے کرنے کو منظوری دی ہے۔ ساتھ ہی خصوصی طور پر مہمان نوازی اور متعلقہ شعبوں کی صنعتوں کے لئے اضافی رقم مقرر کی گئی ہے ۔یہ اضافہ مہمان نوازی اور متعلقہ صنعتوں کے کووڈ -19 عالمی وبا کی وجہ سے ہونے والے سخت نقصانا ت کے پیش نظر کیا گیا ہے۔
نفاذ کا پروگرام :
ای سی ایل جی ایس ایک جاری اسکیم ہے۔مہمان نوازی اور متعلقہ شعبوں کی صنعتوں کے لئے نافذ ہونے والی اسکیم کی رقم میں 50000 کروڑروپے کا اضافہ کیا گیا ہے۔ یہ اسکیم 31 مارچ 2023 تک جاری رہے گی۔
اثر ات :
ای سی ایل جی ایس پہلے سے ہی جاری ایک اسکیم ہے اور مہمان نوازی اور متعلقہ شعبوں کو کووڈ-19 عالمی وبا سے ہونے والے نقصانات کے پیش نظر حکومت نے ان شعبوں کی صنعتوں کے لئے خصوصی طور پر 50000 کروڑ روپے کی رقم مقرر کی ہے۔اس اضافے سے ان شعبوں کی صنعتوں کو راحت ملنے کی امید ہے ،جس کی کہ بہت زیادہ ضرورت تھی۔ اس میں قرض فراہم کرانے والے ادارے کم لاگت پر 50000 کروڑروپے تک کا اضافی قرض فراہم کرائیں گے ،جس سے یہ کاروباری ادارے اپنی کام کاجی ضرورتوں کو پورا کرسکیں اور اپنا کاروبار جاری رکھ سکیں ۔
ای سی ایل جی ایس کے تحت پانچ اگست 2022 تک تقریباََ 3.67 لاکھ کروڑروپے کے قرض منظور کئے گئے ہیں۔
پس منظر :
اس عالمی وبا نے زیادہ قریبی رابطے والے شعبوں ،خصوصی طورپر مہمان نوازی اور متعلقہ شعبوں کو بری طر ح متاثر کیا ہے۔دوسرے شعبے تو بحالی کے راستے پر تیزی سے بڑھ گئے ، لیکن ان شعبوں کے لئے مزید مدت تک تعاون کی مانگ جاری رہی،جس کا تقاضہ تھا کہ ان کے باقی رہنے اور بحالی کے لئے مناسب اقدامات کئے جائیں۔ اس کےعلاوہ ان شعبوں میں بہت زیادہ لوگوں کے روز گار کی وجہ سے دیگر شعبوں کے ساتھ بھی اس کا براہ راست یا بالواسطہ تعلق ہے،اس لئے مجموعی اقتصادی بحالی کی مدد کے لئے ان کی بحالی بھی ضروری ہے۔اس بات کو تسلیم کرتے ہوئے مرکزی بجٹ 23-2022 میں ای سی ایل جی ایس کی مدت کو مارچ 2023 تک آگے بڑھانے اور ای سی ایل جی ایس کے گارنٹی کَور کی حد میں 50000 کروڑروپے کا اضافہ کرکے مجموعی کور کو پانچ لاکھ کروڑروپے کرنے کا اعلان کیا گیا تھا۔ساتھ ہی مہمان نوازی اور متعلقہ شعبے کی صنعتوں کے لئے خصوصی طور پر اضافی رقم مقررکی گئی ۔
ٹیکہ کاری کی سطح میں اضافے، پابندیوں کو بتدریج ہٹائے جانے اور مجموعی اقتصادی بحالی کی وجہ سے ان شعبوں کے لئے بھی مانگ میں مسلسل اضافہ ہورہا ہے ۔ اس اضافی گارنٹی کَور سے ان شعبوں کی بھی بحالی میں تعاون کی توقع ہے۔
جدید اور قابل تجدید توانائی کی وزارت
گرین اکانومی
آئی ایم ایف کے عالمی اقتصادی آؤٹ لک  اکتوبر 2022 کے مطابق، سال 2022 میں ہندوستان کی شرح نمو 6.8 فیصد رہنے کا امکان ہے جو بڑی معیشتوں میں سب سے زیادہ تیز رفتار ہے۔
کاربن کے اخراج کو کم کرنے اور پائیدار ترقی کے اہداف کی طرف بڑھنے کے لیے اٹھائے گئے اہم اقدامات میں شامل ہیں:
- قابل تجدید توانائی کے منصوبوں کے لیے خودکار راستے کے تحت 100 فیصد تک براہ راست غیر ملکی سرمایہ کاری  کی اجازت
- 30 جون 2025 تک شروع کیے جانے والے منصوبوں کے لیے سولر اور ونڈ پاور کی بین ریاستی فروخت کے لیے بین ریاستی ترسیلی نظام  چارجز کی چھوٹ
- سال 2030 تک قابل تجدید خریداری کی ذمہ داری  کے لیے رفتار کا اعلان
- الٹرا میگا قابل تجدید توانائی پارکس کا قیام، آرای ڈویلپرز کو پلگ اینڈ پلے کی بنیاد پر زمین اور ٹرانسمیشن فراہم کرنا۔
- اسکیموں کا آغاز جیسے پردھان منتری کسان توانائی تحفظ ایوم اُٹھان مہابھیان ، سولر روف ٹاپ فیز II، 12000 میگاواٹ سی پی ایس یواسکیم فیز II، وغیرہ۔
- گرین انرجی کوریڈور اسکیم کے تحت نئی ٹرانسمیشن لائنوں کا بچھانا اور قابل تجدید بجلی کے اخراج کے لیے نئے سب اسٹیشن کی گنجائش پیدا کرنا
- 2030 تک 500 گیگا واٹ قابل تجدید توانائی کی صلاحیت کے انضمام کے لیے ترسیل کا منصوبہ۔
- گرین انرجی اوپن ایکسس رولز2022 کے ذریعے قابل تجدید توانائی کو فروغ دینے کا نوٹیفیکیشن۔
- تبادلے کے ذریعے قابل تجدید توانائی کی بجلی کی فروخت میں سہولت فراہم کرنے کے لیے گرین ٹرم اہیڈ مارکیٹ کا آغاز۔
- حکومت غیر فعال تھرمل یونٹس کو بند کر رہی ہے۔ 10ویں منصوبے سے نومبر 2022 تک 18152 میگاواٹ کی صلاحیت کے کل 259 یونٹس ریٹائر ہو چکے ہیں۔
- صرف ہندوستانی ریلوے کے ذریعہ 2030 تک خالص صفر کا ہدف سالانہ 60 ملین ٹن اخراج میں کمی کا باعث بنے گا۔ اسی طرح، ہندوستان کی بڑے پیمانے پر ایل ای ڈی بلب کی مہم سالانہ 40 ملین ٹن اخراج کو کم کر رہی ہے۔
- 2017 کے بعد سے تمام تھرمل پاور کی صلاحیت میں اضافہ صرف سپر کریٹیکل یونٹس کے ذریعے ہوتا ہے۔ اس سے جیواشم ایندھن کی کھپت میں کمی آئے گی اور اس طرح سی او 2 کے اخراج میں کمی آئے گی۔
- ملک میں الیکٹرک گاڑیوں کو فروغ دینا اور چارجنگ کےبنیادی ڈھانچہ کی تشکیل۔
- نقل وحمل کے شعبے کے لیے کاربن فوٹ پرنٹس کو کم کرنے کے لیے ایندھن کی کارکردگی کے اصولوں کو نوٹیفائی کرنا۔
- تھرمل پاور پلانٹس میں کوئلے کے ساتھ بائیو ماس پیلٹس کی کو-فائرنگ کی جا رہی ہے۔
- توانائی کی کارکردگی کو بڑھانے کے لیے مختلف اسکیموں اور پروگراموں کا نفاذ۔
یہ معلومات آج لوک سبھا میں ایک تحریری جواب میں بجلی اور نئی اور قابل تجدید توانائی کے مرکزی وزیر جناب آر کے سنگھ نے فراہم کیں۔
صدر جمہوریہ کا سکریٹریٹ
نئے سال کے موقع پر صدر جمہوریہ ہندکا تہنیتی پیغام
نئی دہلی، 31 دسمبر 2021:
صدر جمہوریہ ہند جناب رام ناتھ کووند نے نئے سال 2022 کی آمدپر تمام ہم وطنوں کو مبارک باد پیش کی ہے۔
اپنے پیغام میں صدر جمہوریہ نے فرمایا کہ "نئے سال 2022 کے پرمسرت موقع پر میں بھارت اور بیرون ملک رہنے والے اپنے تمام ہم وطنوں کو دلی مبارک باد اور نیک خواہشات پیش کرتا ہوں۔
نئے سال کی نئی صبح ہماری زندگیوں میں امن، خوش حالی اور بھائی چارے کے جذبے کی تجدید کرے۔آئیے ہم اپنے سماج اور ملک کی ترقی کے آغاز کی کوشش کے ساتھ نئے سال میں قدم رکھنے کا عزم کریں۔
نیا سال 2022 آپ کی زندگی میں بہت سی مسرتوں اور اچھی صحت کےساتھ کام یابی اور خوش حالی لے کر آئے۔"
صدر جمہوریہ کا پیغام دیکھنے کے لیے یہاں کلک کریں -
صدر جمہوریہ کا سکریٹریٹ
صدر جمہوریہ ہند نے آئی سی سی آر صدر دفتر پر ورچول طریقے سے جناب اٹل بہاری واجپئی کی تصویر کی نقاب کشائی کی
نئی دہلی، 16 /اگست 2020 ۔ صدر جمہوریہ ہند جناب رام ناتھ کووند نے آج  انڈین کونسل فار کلچرل ریلیشنز  یعنی ثقافتی رشتوں کی ہندوستانی کونسل کے صدر دفتر میں سابق وزیر اعظم ہند جناب اٹل بہاری واجپئی کی دوسری برسی پر ورچول طریقے سے ان کی تصویر کی نقاب کشائی کی۔ جناب اٹل بہاری واجپئی نے مارچ 1977 سے اگست 1979 تک وزیر خارجہ کے طور پر باعتبار عہدہ صدر کی حیثیت سے آئی سی سی آر میں خدمات انجام دیں۔
اس موقع پر اظہار خیال کرتے ہوئے صدر جمہوریہ نے کہا کہ آج اس ورچول تقریب کے ذریعے ہم ایک ایسے ممتاز قوم پرست کو خراج عقیدت پیش کررہے ہیں جنھوں نے ہندوستانی سیاست میں متعدد شاندار ابواب رقم کئے۔ انھوں نے کہا کہ اٹل جی ہمیشہ لبرل سوچ اور جمہوری آئیڈیل کے تئیں پابند رہے۔ انھوں نے اپنی منفرد شخصیت سے لافانی نقوش چھوڑے اور پارٹی کارکن، رکن پارلیمنٹ، پارلیمنٹ کی اہم قائمہ کمیٹیوں کے صدر، اپوزیشن لیڈر، وزیر خارجہ اور وزیر اعظم کے طور پر اپنے مختلف کردار میں انھوں نے شاندار کارنامے انجام دیئے۔ اپنے برتاؤ سے اٹل جی نے عوامی زندگی میں سرگرم سبھی سیاسی جماعتوں کو یہ سیکھ دی کہ قومی مفاد ہمیشہ سب سے زیادہ اہمیت کا حامل ہوتا ہے۔
صدر جمہوریہ نے کہا کہ آج پوری دنیا کووڈ-19 کے سبب خوف و ہراس سے دوچار ہے۔ لیکن انھوں نے اپنے اس اعتماد کا اظہار کیا کہ اس وبا سے عہدہ برآ ہونے کے بعد ہم تیزی کے ساتھ ترقی اور خوش حالی کی راہ پر آگے بڑھیں گے اور اکیسویں صدی کو ہندوستان کی صدی بنانے کے اٹل جی کے خواب کو حقیقت کی شکل دینے میں کامیاب ہوں گے۔
اس سے قبل آج صبح صدر جمہوریہ، سابق وزیر اعظم کو ان کی دوسری برسی پر خراج عقیدت پیش کرنے کے لئے جناب اٹل بہاری واجپئی کی سمادھی – سدیو اٹل تشریف لے گئے۔
ماحولیات، جنگلات اور موسمیاتی تبدیلی کی وزارت
قدرتی وسائل کے بندوبست کا قومی نظام 
ماحولیات ،جنگلات اور آب وہوا میں تبدیلی کے وزیر مملکت جناب اشونی کمار چوبے نے آج راجیہ سبھا میں بتایا کہ قدرتی وسائل کے بندوبست کے قومی نظام کی وزارت کی ایک اسکیم سینٹرل سیکٹر اسکیم ہے۔قدرتی وسائل کے بندوبست کے قومی نظام  اسکیم کا اہم مقصد ملک کے قدرتی وسائل کی نگرانی ،جائزہ لینا ،فہرست بندی کے لئے دوردرا ز کے ریموٹ سینسنگ کا استعمال ہے۔
اس اسکیم کی اہم حصولیابیا ں مندرجہ ذیل ہیں:
- مغربی ہمالیائی ماحولیاتی خطے میں آب وہوا میں تبدیلی کی وجہ سے نباتات کی تبدیلی کے میکانزم کو ظاہر کرنے کے لئے معلومات پر مبنی فیصلے کو فروغ دینا ۔
- ہمالیائی خطے کی برف اور گلیشئیر ز کی نگرانی ، بھارت کی ریگستانی صورتحال کی نقشہ بندی ، ریمورٹ سینسنگ کا استعمال کرتے ہوئے تمل ناڈو کے ناگا پٹنم ضلع کے نمک سے متاثر زمین کی اصلاحات میں مٹی اور پانی کی کوالٹی کی صورتحال اور جغرافیائی انفارمیشن سسٹم ،تکنیکس ،مربوط زمین کے استعمال کے لئے ریموٹ سینسنگ کی ایپلی کیشن ،دیہی علاقوں میں پانی اور توانائی کا بندوبست : توانائی کی شجر کاری کے مواقع کی کھوج ، پبلک سسٹم گروپ ، سیٹلائٹ ریموٹ سینسنگ کا استعمال کرتے ہوئے امر کنٹک بایو اسپئیر ریزرو اور جی آئی ایس تکنیک اور گجرات کے منتخب ماحولیاتی ٹورزم مقامات کے قدرتی وسائل کے جائزے اور ریموٹ سینسنگ اور جی آئی ایس کا استعمال کرتے ہوئے اس کے متعلقہ ماحولیات شامل ہیں۔
گزشتہ 5سال کے دوران وزارت نے تحقیقی مطالعات کو جاری رکھنے اور پروجیکٹوں کے جائزے کے لئے 1.00 کروڑروپے کی گرانٹ منظور کی ہے۔